Goude bezañ en em gavet gant brezhonegerien d'e 18 vloaz, e krogas da zeskiñ, da adperc'hennañ yezh e dadoù. E fin ar brezel e savas ar gazetenn lennegel "Al Liamm", a gendeuzas diwezhatoc'h gant "Kened" ha "Tír na nÓg". Teñzorer "Al Liamm" e oa abaoe. E-pad bloavezhioù en deus labouret war an hentoù-houarn e Pariz, a-raok dezhañ kavout labour e Dinarzh hag ober e annez en Sant-Malo, lec'h ma oa war e leve.